**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ**

**ПАЗАРДЖИК**

**П Р Е Д Л О Ж Е Н И Е**

от Тодор Димитров Попов – Кмет на Община Пазарджик

**ОТНОСНО:** Одобряване на годишен план за ползване на дървесина от горски територии, собственост на Община Пазарджик, през 2023 г. и даване на съгласие за ползване на дървесината чрез продажба на стояща дървесина на корен.

**Уважаеми Господин Председател,**

 Съз Заповед № 005/06.01.2017г. на Директора на РДГ – Пазарджик е утвърден Горскостопански план на горските територии, собственост на община Пазарджик.

 В тази връзка и на основание Закона за горите и Наредба за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти е необходимо Общинския съвет да одобри Годишен план за ползване на дървесина в горски територии – общинска собственост за 2023 г., който годишен план е съобразен с предвиденото средно годишно ползване по утвърдения Горскостопански план.

Също така Общинския съвет е необходимо да даде съгласие за ползване на дървесина от горски територии – общинска собственост през 2023 г., както и да определи начина, по който ще се осъществява добивът.

Предвид гореизложеното и на основание чл. 21, ал.1, т.8, във връзка с ал. 2 от ЗМСМА и чл. 5, ал. 3, във връзка с чл. 7, ал.1, ал. 4 и чл. 49, ал. 1, т. 2 от Наредба за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти и чл. 112, ал.1, т.1 от Закона за горите, чл. 57, ал. 2, т.1, чл. 88, т.1 от Наредба за реда и управление на горски територии – собственост на Община Пазарджик и след станалите разисквания,

**П Р Е Д Л А Г А М :**

Общинският съвет да обсъди и приеме предложения проект за решение.

**ТОДОР ПОПОВ**

*Кмет на Община Пазарджик*

 **ПРОЕКТ!**

**Р Е Ш Е Н И Е:**

**№………**

на Общински съвет – Пазарджик, взето на заседанието му на

…………………………… с протокол…………………………

**ОТНОСНО:** Одобряване на годишен план за ползване на дървесина от горски територии, собственост на Община Пазарджик, през 2023 г. и даване на съгласие за ползване на дървесината чрез продажба на стояща дървесина на корен.

Общинският съвет - Пазарджик, след като обсъди предложението на Кмета на Община Пазарджик – Тодор Попов, и на основание чл. 21, ал. 1, т. 8 във връзка с ал. 2 от ЗМСМА и чл. 5, ал. 3, във връзка с чл. 7, ал.1, ал. 4 и чл. 49, ал.1, т.2 от Наредба за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти и чл. 112, ал.1, т.1 от Закона за горите, чл. 57, ал. 2, т.1, чл. 88, т.1 Наредба за реда и управление на горски територии – собственост на Община Пазарджик и след станалите разисквания,

**Р Е Ш И :**

**1**. Одобрява Годишен план за ползване на дървесина от общински горски територии, собственост на Община Пазарджик през 2023 г. (Приложение №1) в размер на 699 куб. м., по приложен опис на комплектования лесосечен фонд (Приложение №2).

**2.** Дава съгласие да бъде ползвано през 2023 г. от общински горски територии широколистна дървесина и дърва за горене в размер на 699 куб.м. стояща маса, съобразно предвиденото средно годишно ползване по утвърдения Горскостопански план.

**3.** Ползването на дървесина по одобрения Годишен план по т.1, да се извърши чрез продажба на стояща дървесина на корен при условията и реда, определени в Наредбата по чл. 95, ал.1 от ЗГ.

**4**. Възлага на Кмета на Община Пазарджик да организира и проведе процедура за ползване на дървесина от общински горски територии чрез търг с тайно наддаване в съответствие с Наредба за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти.

**ХАРИ ХАРАЛАМПИЕВ**

*Председател на Общински съвет*

*Пазарджик*

|  |  |
| --- | --- |
|   | Община ПАЗАРДЖИК4400 Пазарджик бул.”България” N2,Тел:(034) 44 55 01, Факс:(034)44 24 95e-mail: secretary@pazardjik.bg |

Изх.N......................../............. 2022 год.

**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ**

**ПАЗАРДЖИК**

**Уважаеми Господин Председател,**

 Приложено, изпращам Ви предложение и проект за решение, относно одобряване на годишен план за ползване на дървесина от горски територии собственост на Община Пазарджик през 2023 г. и даване на съгласие за ползване на дървесината чрез продажба на стояща дървесина на корен**,** с молба за обсъждане и решение на предстоящото заседание на Общинския съвет.

Предложението ще се докладва от Теменушка Иванова - началник отдел „Управление на общинската собственост” към дирекция БОС при Община Пазарджик.

ПРИЛОЖЕНИЕ:

 1. Предложение от Кмета на Общината

 2. Проект за решение

 3. Годишен план (Приложение №1)

 4. Опис(Приложение №2).

**ТОДОР ПОПОВ**

*Кмет на Община Пазарджик*

Съгласувал:

Дирекция ПО

Съгласувал:

Георги Гайдаров – директор на дирекция БОС